Weermaglid vir rower aangesien, vermoorArgieffoto: SAPD/Facebook Sers. Kelebogile Moleko, woordvoerder van die polisie, het gesê die 30-jarige man is Saterdagaand deur gemeenskapslede van die Ten Rooms- informele nedersetting buite Hartbeespoortdam vermoor. “Daar word beweer dat die gemeenskapslede hom vir ŉ rower aangesien het. Hulle het hom agternagesit en met klippe doodgegooi.” Volgens Moleko is dit eers later vasgestel dat die man ŉ lid van die weermag was. “Die oorledene het ernstige kop- en bolyfbeserings opgedoen.” Niemand is nog in hegtenis geneem nie.